Rikunarita-ORG/Wikinium huggingface dataset:
# हवाई द्वीपसमूह

**हवाई द्वीप समूह** (हवाईयन: मोकुपुनी ओ हवाई ') आठ प्रमुख द्वीपों, कई एटोल, कई छोटे आइसलेट्स, और उत्तरी प्रशांत महासागर में सीमेंट्स का एक द्वीपसमूह है। यह द्वीप कर्क रेखा से नीचे की ओर सटा हुआ है,बिल्कुल नजदीक है

हवाई द्वीप की राजधानी होनुलुलू है
(Is dweep me shield jwalamukhi utpann hoti hai)
# मलय द्वीपसमूह

मलय द्वीपसमूह
Malay Archipelago| भूगोल |
| --- |
| अवस्थिति | दक्षिणपूर्वी एशिया, ओशिआनिया |
| क्षेत्रफल | 20,00,000 km2 (8,00,000 sq mi) |
| प्रशासन |
| **ब्रुनेई** |
| जनसांख्यिकी |
| जनसंख्या | 380,000,000 |

**मलय द्वीपसमूह** (Malay Archipelago) दक्षिणपूर्वी एशिया की मुख्यभूमि और ऑस्ट्रेलिया के बीच में विस्तृत एक द्वीपसमूह है। हिन्द महासागर से लेकर प्रशांत महासागर तक फैले हुए इस द्वीपसमूह में २५,००० द्वीप हैं। क्षेत्रफल के आधार पर यह दुनिया का सबसे बड़ा और द्वीप-संख्या के आधार पर विश्व का चौथा सबसे बड़ा द्वीपसमूह है। ब्रुनेई, पूर्वी मलेशिया, इण्डोनेशिया, पूर्वी तिमोर, सिंगापुर और फ़िलिपीन्स इसमें आते हैं। पापुआ न्यू गिनी इसमें सम्मिलित नहीं किया जाता हालांकि कुछ परिभाषाओं में नया गिनी द्वीप का पश्चिमी भाग (जो इण्डोनेशिया का हिस्सा है) मलय द्वीपसमूह में गिना जाता है।

## इन्हें भी देखें

* इण्डोनेशिया
* द्वीपसमूह

## सन्दर्भ
# मलक्का जलडमरूमध्य

यह विश्व की एक प्रमुख जलसन्धि हैं। इसकी लंबाई 805 किमी या 500 मील है। इसका नाम मलक्का के सल्तनत (सोलहवीं सदी) पर पड़ा है। यह जलसंधि अधिक गहरा नहीं (२५ मीटर) जिसके कारण अधिक बड़े जहाज यहाँ से नहीं जा सकते। लेकिन प्रशांत महासागर और हिंदमहासागर के बीच के जल-मार्ग में स्थित होने के कारण इसका बहुत महत्व है। सोलहवीं सदी में पुर्तगालियों ने इस महत्वपूर्ण मार्ग पर कब्ज़ा करने का अभियान चलाया था। सत्रहवीं सदी में डचों ने इसे पुर्तगालियो से छीन लिया और ८० सालों के बाद इसे ब्रिटिशों को एक संधि के तहत दे दिया sonu the super hero cor

## स्थिति

इन्डोनेशिया-मलेशिया
मलय प्रायद्वीप (प्रायद्वीपीय मलेशिया) और इंडोनेशियाई द्वीप सुमात्रा के बीच स्थित है ! यह हिंद महासागर तथा प्रशांत महासागर को जोडती है।

## भौगोलिक महत्व

यह जल सन्धि हिन्द महासागर और प्रशान्त महासागर जोड़ती है। यह दोनों महासागरों का मिलन बिंदु है। यह भौगोलिक विभागों को सांस्कृतिक रूप से जोड़ती है।

## व्यापारिक महत्व

इस जलमार्ग से एशिया (यानि जापान, चीन, कोरिया) के लिए तेल जाता है तथा इंडोलेशियाई कॉफ़ी का व्यापार प्रमुख है।

## सामरिक महत्त्व

मध्य-पूर्व और पूर्वी एशिया के बीच सबसे छोटा समुद्री मार्ग, एशिया, मध्य-पूर्व एवं यूरोप के मध्य परिवहन के समय तथा लागत को कम करने में मदद करता है।
इस गलियारे के माध्यम से, विश्व के समुद्री व्यापार के लगभग 60% का पारगमन होता है और यह दो मुख्य एशियाई उपभोक्ताओं पीपुल्स रिपब्लिक ऑफ चाइना एवं जापान के लिये तेल आपूर्ति का मुख्य स्रोत है।
अंडमान और निकोबार कमान (ANC) की स्थापना वर्ष 2001 में दक्षिण-पूर्व एशिया एवं मलक्का जलडमरूमध्य में भारत के रणनीतिक हितों की रक्षा के लिये द्वीपों में सैन्य संपत्तियों की तेज़ी से तैनाती को बढ़ाकर की गई थी।

## बाहरी कड़ीयाँ
# कांगो द्रोणी

कांगो नदी की जलसम्भर द्रोणी मध्य अफ़्रीका में विस्तृत है
कांगो लोकतांत्रिक गणराज्य के उत्तर कीवू प्रान्त में जलसम्भर क्षेत्र में विस्तृत वनों से निकलती हुई नदी
**कांगो द्रोणी** (Congo Basin) मध्य अफ़्रीका में बहने वाली कांगो नदी की अवसादी द्रोणी व जलसम्भर क्षेत्र है। इस द्रोणी के इलाक़े को कभी-कभी सरल-रूप से कांगो क्षेत्र भी कहा जाता है।

## भूगोल व वातावरण

कांगो जलसम्भर पूर्व अफ़्रीकी रिफ़्ट की ऊँचाईयों में आरम्भ होता है, जहाँ चाम्बेशी नदी (Chambeshi River), उएले नदी (Uele River) और उबांगी नदी (Ubangi River) बहती हैं। जलसम्भर के मध्य क्षेत्रों में लुआलाबा नदी (Lualaba River) बहती है। भूवैज्ञानिक रूप से पूर्व अफ़्रीकी रिफ़्ट में अभी भी ऊँचाई बढ़ रही है जिस से जल में तलछट (सेडिमेन्ट) का प्रवाह बहुत अधिक है हालांकि ऐसा आमतौर पर बहुत ऊँचाईयों से आनी वाली नदियों में अधिक पाया जाता है और कांगो जलसम्भर अधिकतर एक कम ऊँचाई वाला क्षेत्र है। कुल मिलाकर कांगो द्रोणी ३७ लाख वर्ग किमी पर विस्तृत है और इसमें विश्व के सबसे बड़े अबाधित वर्षावनों के समूहों में से कुछ और फैले हुए आर्द्रभूमि क्षेत्र पाये जाते हैं। द्रोणी का अंत कांगो नदी द्वारा गिनी की खाड़ी में अटलांटिक महासागर के विलयस्थल पर होता है। पूरे जलसम्भर क्षेत्र में सालभर मौसम भूमध्यरेखीय-ऊष्णकटिबन्धीय (इक्वॉटोरियल-ट्रॉपिकल) होता है, जिसमें दो वर्षा के मौसम और हर समय गरमी रहती है। यह द्रोणी पश्चिमी निम्नभूमि गोरिल्ला (Western Lowland Gorilla) का निवासक्षेत्र है, जो एक विलुप्तप्राय जाति है।

## लोग व इतिहास

कांगो द्रोणी कई पिग्मी जातियों की मातृभूमि रही है जिसमें बांटू लोग समय के साथ आ बसे और उन्होंने कांगो राज्य की स्थापना करी। १९वीं शताब्दी के अंत में बेल्जियम, फ़्रांस और पुर्तगाल ने यहाँ अपने उपनिवेश बना लिये। १९६०-१९८० काल में यह सभी उपनिवेश स्वतंत्र देशों के रूप में उभरे।

## इन्हें भी देखें

* कांगो नदी
* पिग्मी
* जलसम्भर

## सन्दर्भ
# अमेज़न बेसिन

**अमेज़न बेसिन** अमेज़न नदी और उसकी सहायक नदियों द्वारा निकास वाला दक्षिण अमेरिका का हिस्सा है। अमेज़न जल निकासी बेसिन में 6,915,000 km2 क्षेत्र (2,670,000 वर्ग मील) को शामिल किया गया है या दक्षिण अमेरिकी महाद्वीप का लगभग 40 प्रतिशत। यह बोलीविया, ब्राजील, कोलंबिया, इक्वाडोर, गुयाना, पेरू, सूरीनाम और वेनेजुएला के देशों में स्थित है।

## सन्दर्भ
# मकर रेखा

विश्व के मानचित्र पर मकर रेखा
मकर रेखा को चिन्हित करते हुए स्मारक चिह्न, जो अन्टोफगास्ता, चिली के उत्तर में स्थित हैं।
चिन्हित स्थल जहां से मकर रेखा नाम्बिया देश में से होकर गुजरती हैं
मकर रेखा को चिन्हित करते हुए स्मारक चिह्न, जो एलिस स्प्रिंग्स, ऑस्ट्रेलिया के उत्तर में स्थित हैं
मकर रेखा (Tropic of Capricorn, ट्रॉपिक ऑफ़ कैप्रीकॉर्न) रेखा पृथ्वी के दक्षिणी गोलार्ध में भूमध्य रेखा‎ के समानान्तर २३ डिग्री २६' २२" दक्षिण अक्षांश पर, ग्लोब पर पश्चिम से पूर्व की ओर खींची गई एक कल्पनिक रेखा हैं। २२ दिसम्बर को सूर्य मकर रेखा पर लम्बवत चमकता है। मकर रेखा या दक्षिणी गोलार्ध पाँच प्रमुख अक्षांश रेखाओं में से एक हैं जो पृथ्वी के मानचित्र पर परिलक्षित होती हैं। मकर रेखा पृथ्वी की दक्षिणतम अक्षांश रेखा हैं, जिसपर सूर्य दोपहर के समय लम्बवत चमकता हैं। यह घटना दिसंबर संक्रांति के समय होती हैं। जब दक्षिणी गोलार्ध सूर्य के समकक्ष अत्यधिक झुक जाता है। उत्तरी गोलार्ध में कर्क रेखा उसी भांति है, जैसे दक्षिणी गोलार्ध में मकर रेखा। मकर रेखा के दक्षिण में स्थित अक्षांश, दक्षिण शीतोष्ण क्षेत्र मे आते हैं। मकर रेखा के उत्तर तथा कर्क रेखा के दक्षिण मे स्थित क्षेत्र उष्णकटिबन्ध कहलाता है।7

## भूगोल

* ब्राजील
* पैराग्वे
* अर्जेन्टीना
* चिली
* आस्ट्रेलिया
* मेडागास्कर
* मोजाम्बिक
* दक्षिण अफ्रीका
* बोत्सवाना
* नाम्बिया

## इन्हें भी देखें

* भूमध्य रेखा
* कर्क रेखा
* आर्कटिक रेखा
* अंटार्कटिक रेखा
* अक्षांश रेखाएँ

## सन्दर्भ
# घाना

| घाना गणराज्य |
| --- |
|

ध्वज |
| **ध्येय वाक्य:**"स्वतंत्रता और न्याय" |
| **राष्ट्रगान:गॉड ब्लेस अवर होमलैंड* भगवान हमारी जन्मभूमि को आशीष दे |
|  |
| राजधानी एवं सबसे बड़ा शहर | अक्रा |
| राजभाषा(एँ) | अंग्रेजी |
| निवासीनाम | घानियन |
| सरकार | संवैधानिक अध्यक्षीय गणराज्य |
|  |
| • राष्ट्रपति  | जॉन अता मिल्स |
| • उप-राष्ट्रपति  | जॉन द्रामानी माहामा |
| • संसद के अध्यक्ष  | ज्यॉस बॉमफोर्ड-अदो |
| • मुख्य न्यायाधीश  | जॉर्जिना थियोडोरा वुड |
|  |
| स्वतंत्रता युनाइटेड किंगडम से |
|  |
| • घोषणा  | 6 मार्च 1957 |
| • गणराज्य  | 1 जुलाई 1960 |
| • वर्तमान संविधान  | 28 अप्रैल 1992 |
|  |
| क्षेत्रफल |
| • कुल | 238,535 kमी2 (92,099 वर्ग मील) 81 वां) |
| • जल क्षेत्र (%) | 3.5 |
| जनसंख्या |
| • 2009 आकलन | 23,837,000 (48 वां) |
| GDP (PPP) | 2009 प्राक्कलन |
| • कुल | $36.135 बिलियन (-) |
| • प्रति व्यक्ति | $1,563.74 (-) |
| HDI (2013) |  0.573 मध्यम · 138वाँ |
| मुद्रा | घानियन सेडी (GHS) |
| समय मंडल | UTC0 (जीएमटी) |
| • ग्रीष्मकालीन (DST) | UTC0 (जीएमटी) |
| दूरभाष कोड | +233 |
| इंटरनेट TLD | .gh |

**घाना गणराज्य** पश्चिम अफ्रीका में स्थित एक देश है। इसकी सीमा पश्चिम में कोत दीवुआर (आइवरी कोस्ट), उत्तर में बुर्किना फासो, पूर्व में टोगो और दक्षिण में गिनी की खाड़ी से मिलती है। घाना शब्द का अर्थ "लड़ाकू राजा" है।

औपनिवेशिक समय से पूर्व घाना पर अनेक प्राचीन राजवंशों का प्रभुत्व था, जिनमें पूर्वी तट पर गा-दामेस और अंदरुनी क्षेत्र में अशांति साम्राज्य के अलावा तटीय और अंदरुनी क्षेत्रों में अनेक फान्ते और इवे राज्य शामिल थे। १५ वीं सदी में पुर्तगालियों के साथ संपर्क में आने के बाद यूरोपिय देशों के साथ व्यापार की बढ़ोतरी हुई और ब्रिटेन ने १८७४ में गोल्ड कोस्ट, के नाम से राजशाही उपनिवेश की स्थापना की।

गोल्ड कोस्ट १९५७ में यूनाइटेड किंगडम से स्वतंत्रता हासिल करने वाला पहला उप सहारा अफ्रीकी राष्ट्र बना। प्राचीन साम्राज्य घाना, जिसका विस्तार एक समय पूरे पश्चिम अफ्रीका में था, के नाम पर नए देश का नाम घाना रखा गया। घाना अनेक अंतरराष्ट्रीय संगठनों का सदस्य है, जिनमें राष्ट्रमंडल, पश्चिम अफ्रीकी राज्यों का आर्थिक सामुदायिक, अफ्रीकी संघ और संयुक्त राष्ट्र शामिल हैं।

## इतिहास

## इन्हें भी देखें

* wikt:घाना (विक्षनरी)
* स्वतंत्रता दिवस (घाना)

## बाहरी कड़ियाँ

सरकार
* घाना आधिकारिक वेबसाइट
* घाना की संसद आधिकारिक साइट
* संस्कृति पर राष्ट्रीय आयोग आधिकारिक साइट
* चीफ ऑफ राज्य और मंत्रिमंडल के सदस्य

सामान्य जानकारी
* देश प्रोफ़ाइल बीबीसी समाचारसे
* घाना विश्वकोश ब्रिटानिकासे

* घाना *यूसीबी पुस्तकालयों GovPubs*से
* अफ्रीकी कार्यकर्ता पुरालेख परियोजना
# मध्य अफ़्रीकी गणराज्य

| मध्य अफ़्रीकी गणराज्य (Central African Republic) *République centrafricaine* *Ködörösêse tî Bêafrîka* |
| --- |
|
ध्वज

कुल चिह्न

 |
| **ध्येय वाक्य:"Unité, Dignité, Travail"*  (French) "एकता, गरिमा, कार्य" |
| **राष्ट्रगान:La Renaissance*  (French) *E Zingo*  (Sango) |
|  |
| राजधानी एवं सबसे बड़ा शहर | बांगुई (Bangui) |
| राजभाषा(एँ) | सांगो, फ़्रान्सीसी भाषा |
| निवासीनाम | मध्य अफ़्रीकी |
| सरकार | गणराज्य |
|  |
| • राष्ट्रपति  | François Bozizé |
| • प्रधान मंत्री  | Faustin-Archange Touadéra |
|  |
| स्वतंत्रता from फ़्रान्स |
|  |
| • Date  | 13 अगस्त, 1960 |
|  |
| क्षेत्रफल |
| • कुल | 622,984 kमी2 (240,535 वर्ग मील) 43rd) |
| • जल क्षेत्र (%) | 0 |
| जनसंख्या |
| • 2009 आकलन | 4,422,000 (124th) |
| • 2003 जनगणना | 3,895,150 |
| • जनघनत्व | 7.1/किमी2 (18.4/मील2) (223rd) |
| GDP (PPP) | 2009 प्राक्कलन |
| • कुल | $3.309 billion |
| • प्रति व्यक्ति | $745 |
| GDP (सांकेतिक) | 2009 प्राक्कलन |
| • कुल | $1.986 अरब |
| • प्रति व्यक्ति | $447 |
| गिनी (1993) | 61.3 अत्युच्च |
| HDI (2013) |  0.341 निम्न · 185वाँ |
| मुद्रा | मध्य अफ़्रीकी सी॰एफ॰ए॰ फ्रांक (XAF) |
| समय मंडल | UTC+1 (WAT) |
| • ग्रीष्मकालीन (DST) | UTC+1 (not observed) |
| वाहन चलते हैं | right |
| दूरभाष कोड | 236 |
| इंटरनेट TLD | .cf |

**मध्य अफ़्रीकी गणराज्य** (Central African Republic), मध्य अफ्रीका में स्थित एक स्थल-रुद्ध (लैंडलॉक) देश है। इसकी सीमाएं उत्तर में चाड, पूर्व में सूडान, दक्षिण में कांगो लोकतान्त्रिक गणराज्य एवं कांगो गणराज्य एवं पश्चिम में कैमरुन से लगीं हैं।

अपने अनगिनत खनिज सम्पदा जैसे की हीरे, सोने, तेल, यूरेनियम से समृद्ध होने के बावजूद भी मध्य अफ़्रीकी गणराज्य आज सबसे गरीब देशों में गिना जाता हैं। यह देश कई दशको तक फ्रांस का उपनिवेश रहा था जिसे सन 1960 में फ़्रांस से मुक्ति मिली।

परन्तु स्वतंत्र राष्ट्र बनने के बाद भी इस देश में राजनीतिक अस्थिरता, भ्रष्टाचार, आतंरिक गृहयुद्ध, हिंसा ने देश की अर्थव्यवस्था को पूरी तरह बर्बाद कर दिया जिससे यह देश कभी भी उभर नहीं पाया।

## स्रोत
# उत्तरध्रुवीय महासागर

उत्तरीध्रुवीय महासागर
पृथ्वी के उत्तरी गोलार्ध में स्थित **उत्तरीध्रुवीय महासागर** या **आर्कटिक महासागर**, जिसका विस्तार अधिकतर आर्कटिक उत्तर ध्रुवीय क्षेत्र में है। विश्व के पांच प्रमुख समुद्री प्रभागों (पांच महासागरों) में से यह सबसे छोटा और उथला महासागर है। अंतरराष्ट्रीय जल सर्वेक्षण संगठन (UPC) इसको एक महासागर स्वीकार करता है जबकि, कुछ महासागरविज्ञानी इसे आर्कटिक भूमध्य सागर या केवल आर्कटिक सागर कहते हैं,और इसें अन्ध महासागर के भूमध्य सागरों में से एक मानते हैं।

लगभग पूरी तरह से यूरेशिया और उत्तरी अमेरिका से घिरा, आर्कटिक महासागर आंशिक रूप से साल भर में समुद्री बर्फ के ढका रहता है (और सर्दियों में लगभग पूर्ण रूप से) आर्कटिक महासागर का तापमान और लवणता, मौसम के अनुसार बदलती रहती है, क्योंकि इसकी बर्फ पिघलती और जमती रहती है। पांच प्रमुख महासागरों में से इसकी औसत लवणता सबसे कम है, जिसका कारण कम वाष्पीकरण, नदियों और धाराओं से भारी मात्रा में आने वाला मीठा पानी और उच्च लवणता वाले महासागरों से सीमित जुड़ाव जिसके कारण यहां का पानी बहुत कम मात्रा में इन उच्च लवणता वाले महासागरों बह कर जाता है। ग्रीष्म काल में यहां की लगभग 50% बर्फ पिघल जाती है। राष्ट्रीय हिम और बर्फ आँकड़ा केन्द्र, उपग्रह आँकड़ों का प्रयोग कर आर्कटिक समुद्री बर्फ आवरण और इसके पिघलने की दर के पिछले सालों के आंकड़ों के आधार पर एक तुलनात्मक दैनिक रिकॉर्ड प्रदान करता है।

## सन्दर्भ

## बाहरी कड़ियाँ
# यूराल पर्वत

यूराल पर्वतशृंखला
कोल्तसेदान गाँव (कामेन्स्क-यूराल्स्की के पूरब में ; १९१२ में)
**यूराल** (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।

यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है।

यूराल पर्वत शृंखला को तीन भागों में बाँटा जाता है:

## उत्तरी यूराल पर्वतश्रेणी

यह कारा की खाड़ी से प्रारंभ होकर दक्षिण-पश्चिम में ६४ अंश उत्तरी अक्षांश तक फैली है। इसमें कई स्पष्ट श्रंखलाएँ पाई जाती हैं। यह पर्वतक्षेत्र दक्षिण-पूर्व की ओर चट्टानी, ऊबड़-खाबड़ तथा अधिक ढलुवाँ है तथा यूरोपीय रूस के दलदलों की ओर कम ढालू है। इसकी सर्वोच्च चोटियाँ खर्द यवेस ३,७१५ फुट तथा पाईयेर ४,७६४ फुट ऊँची हैं। मुख्य शृंखला के पश्चिमी भाग में परतदार चट्टानें पाई जाती हैं। दक्षिणी भाग में यूराल की सर्वोच्च चोटियाँ सबलिया ५,४०२, फुट तथा मुराई चख्ल, ५,५४५ फुट हैं। पर्वतीय ढालों पर घने जंगल पाए जाते हैं। दक्षिणी भाग में २४०० फुट की ऊँचाई तक वनस्पति पाई जाती है लेकिन उत्तरी भाग में आर्कटिक वृत्त के पास पर्वत के पाद प्रवेश तक ही वनस्पति सीमित है। ६५ अंश उत्तरी अक्षांश के लगभग वनीय वनस्पति लुप्त हो जाती है। ६४ अंश उत्तरी अक्षांश से ४१ अंश उत्तरी अक्षांश के मध्य एक पठारी क्षेत्र है, जहाँ जल विभाजक उत्तर-पश्चिमी दिशा में फैला है। यहाँ विस्तृत, सम तथा दलदली घाटियाँ हैं। चोटियों की औसत ऊँचाई ३,००० फुट है। युंग तुम्प शिखर ४,१७० फुट ऊँचा है। इसश् क्षेत्र में बस्तियों का अभाव है।

## मध्य यूराल

इसकी चौड़ाई लगभग १२५ किमी है। यहाँ लोहे, ताँबे और सोने की खाने हैं। मध्य यूराल की सीमा उत्तर में डेनेजकिन कामेन (४,९०८ फुट) से निर्धारित होती है। निम्न पठारी भाग से साइबेरिया के लिये सड़क जाती है। जलविभाजक १२४५ फुट की ऊँचाई पर पाया जाता है। मध्य यूरैल घने जंगलों से आच्छादित है। घाटियों में तथा निम्न ढालों पर उपजाऊ मिट्टी एवं घनी ग्रामीण बस्ती पाई जाती है।

## दक्षिणी यूरैल

यह उत्तर-पूर्व तथा दक्षिण-पश्चिम में विस्तृत तीन समांतर शृंखलाओं में विभक्त है। मुख्य यूरैल पर्वत की शृंखला २,२०० फुट से २,८०० फुट ऊँची है। मंद ढालों पर अधिकतर जंगल हैं तथा निम्न भागों में चरागाह पाए जाते हैं। दक्षिण की ओर लगभग १,५०० फुट ऊँचा पठारी क्षेत्र है जिसमें नदियों की गहरी घाटियाँ पाई जाती हैं। यह क्षेत्र बोल्गा तक फैला है। यूराल पर्वत एक मोड़दार पर्वत है जिसमें तृतीय युग की चट्टानें पाई जाती हैं। यह पश्चिम में सिल्यूरियन, डिवोनी, कार्वोनी, परमियन तथा ट्रियासिक कल्प की परतों द्वारा ढँका हुआ है। इसमें कई समांतर मोड़ पाए जाते हैं।

|  |
| --- |
| विश्व के पर्वत |
| आल्प्स | एटलस | एंडीज़ | रॉकी | यूराल | हिमालय | हिन्दु कुश | |
# ईरान का पठार

**ईरान का पठार** पश्चिमी एशिया और मध्य एशिया का एक भौगोलिक क्षेत्र है। यह पठार अरबी प्लेट और भारतीय प्लेट के बीच में स्थित यूरेशियाई प्लेट के एक कोने पर स्थित है। इसके पश्चिम में ज़ाग्रोस पर्वत, उत्तर में कैस्पियन सागर व कोपेत दाग़ (पर्वतमाला), पश्चिमोत्तर में आर्मेनियाई उच्चभूमि व कॉकस पर्वतमाला, दक्षिण में होरमुज़ जलसन्धि व फ़ारस की खाड़ी और पूर्व में सिन्धु नदी है।

पश्चिमोत्तर में कैस्पियन सागर से लेकर दक्षिणपश्चिम में बलोचिस्तान तक ईरान का पठार लगभग २,००० किमी तक विस्तृत है। ईरान व अफ़्ग़ानिस्तान का अधिकतर भाग और पाकिस्तान का सिन्धु नदी से पश्चिम का भाग इसी पठार का हिस्सा है। पठार को एक चकोर के रूप में देखा जाये तो तबरेज़, शिराज़, पेशावर और क्वेटा उसके चार कोनों पर हैं और इसमें कुल मिलाकर ३७,००,००० वर्ग किमी क्षेत्रफल है। पठार कहलाये जाने के बावजूद इस पठार पर वास्तव में कई पर्वतमालाएँ हैं जिनका सबसे ऊँचा शिखर अल्बोर्ज़ पर्वतमाला का ५,६१० मीटर लम्बा दामावन्द पर्वत है और सब्से निचला बिन्दु मध्य ईरान में कर्मान नगर से पूर्व लूत द्रोणी में ३०० मीटर से नीचे स्थित है।

## इन्हें भी देखें

* ईरान

## सन्दर्भ
# अरल सागर

1989 में अराल सागर (बाएं) और 2014 (दाएं)
**अरल सागर**  या **अराल सागर** (कज़ाख़: Арал Теңізі, उज़बेक: Orol dengizi, रूसी: Аральскοе мοре, ताजिक/फ़ारसी: दरिय (ओचा)-ए-खवारज़्म) मध्य एशिया में स्थित एक झील है जिसके बड़े आकार के कारण इसे सागर कहा जाता है, पर अब दिनोदिन इसका आकार घटता जा रहा है। स्थानीय भाषाओं में इसका शाब्दिक अर्थ है 'द्वीपों की झील', जो इस झील में एक समय पर दिखने वाले लगभग १५०० टापुओं के आधार पर नामांकित थी। सन् १९६० में सोवियत प्रशासन ने इसमें विसर्जित होने वाली दो नदियों - आमू दरिया और सिर दरिया को मरुभूमि सिंचाई के लिए विमार्गित करने का निर्णय लिया, जिसके बाद से अरल सागर घटा और तीन अलग-अलग भागों में बंट गया। इसके फलस्वरूप आने वाले ४० सालों में अराल सागर का ९० प्रतिशत जल खत्म हो गया तथा ७४ प्रतिशत से अधिक सतह सिकुड़ गई और इसका आकार १९६० के इसके आकार का सिर्फ १० प्रतिशत ही रह गया है।

1960–2014
## इतिहास

1960 में झील का आकार, इस मानचित्र में वर्तमान देशों की राजनैतिक सीमाएं दिखाई गई हैं। वे देश जिनसे भूमि द्वारा विसर्जित पानी इसमें आता है पीले रंग में दिखाए गए हैं।
एक समय इसका क्षेत्रफल लगभग ६८,००० वर्ग किलोमीटर था। इसके बाद सन् २००७ तक यह अपने मूल आकार के १० प्रतिशत पर आ गया है। पानी की लवणता में वृद्धि हो रही है और मछलियों का जीवन असंभव हो गया है। १९६० के बाद के दशकों में सूखे के कारण और पानी मोड़ने के लिए बनाई गई नहरों के कुप्रबंधन के चलते अराल सागर की तट रेखा में भी काफी कमी देखी गई, जहाँ बड़ी नौकाएँ चलती थीं, वहाँ रेगिस्तान नज़र आने लगा था। लेकिन इस सबके एवज़ में उज़बेकिस्तान दुनिया के प्रमुख कपास निर्यातकों में गिना जाने लगा है, जो एक समय सोवियत संघ की योजना थी।

## इन्हें भी देखें

* आमू दरिया
* सिर दरिया
* काराकुम नहर

## सन्दर्भ
# येनिसेय नदी

येनिसेय नदी का जलसम्भर, समेत बायकल झील के
**येनिसेय नदी** (रूसी: Енисе́й, अंग्रेज़ी: Yenisei) उत्तरी एशिया के साइबेरिया क्षेत्र की एक महान नदी है जो आर्कटिक महासागर में विलय होने वाला दुनिया का सबसे बड़ा नदी-मंडल है। यह नदी मंगोलिया
के सायन पर्वतों से शुरू होकर रूस में दाख़िल होती है और फिर उत्तर की तरफ़ हज़ारों किलोमीटर बहकर आर्कटिक महासागर के कारा सागर में बह जाती है। कुल मिलाकर यह ५,५३९ किमी लम्बी है। इसकी औसत गहराई १४ मीटर (४५ फ़ुट) है और सबसे ज़्यादा गहराई २४ मीटर (८० फ़ुट) है। कुल मिलाकर येनिसेय नदी के जलसम्भर का क्षेत्रफल २५,८०,००० वर्ग किमी है। अपने कुल पानी के बहाव के हिसाब से यह नदी विश्व की छठी सब से बड़ी नदी है।

## दृश्य

* तूवा की राजधानी किज़िल के नज़दीक
* क्रास्नोयार्स्क में येनिसेय पर पुल
* बायकल झील से निकलने वाली अंगारा नदी येनिसेय की एक मुख्य उपनदी है

## इन्हें भी देखें

* बायकल झील
* साइबेरिया
* जलसम्भर

## सन्दर्भ
# बोहाई सागर

पीले सागर और उसकी अंदरूनी बोहाई सागर नामक खाड़ी का नक़्शा
चीन की विशाल दीवार का पूर्वी छोर बोहाई सागर पर जाकर रुकता है
**बोहाई सागर** या **बोहाई खाड़ी** (चीनी भाषा: 渤海, अंग्रेज़ी: Bohai Sea) उत्तरी और उत्तरपूर्वी चीन से लगा हुआ एक सागर है जो पीले सागर की सबसे अंदरूनी खाड़ी है। पीले सागर के साथ-साथ बोहाई सागर भी प्रशांत महासागर का एक हिस्सा है। बोहाई सागर का कुल क्षेत्रफल क़रीब ७८,००० वर्ग किमी है। चीन की राजधानी बीजिंग के बहुत पास होने की वजह से यह समुद्री यातायात के नज़रिए से दुनिया के सब से व्यस्त समुद्री क्षेत्रों में से एक है।

## ऐतिहासिक नाम

बीसवी सदी से पहले बोहाई सागर को अक्सर 'चिहली की खाड़ी' (直隸海灣, Gulf of Chihli) या 'पेचिहली की खाड़ी' (北直隸海灣, Gulf of Pechihli) कहा जाता था।

## सुरंग बनाने की योजना

फ़रवरी २०११ में चीन की सरकार ने ऐलान किया की लियाओदोंग प्रायद्वीप और शानदोंग प्रायद्वीप को जोड़ने के लिए वे समुद्र के फ़र्श के नीचे से एक १०६ किलोमीटर लम्बी सुरंग निकालेंगे जो इतनी चौड़ी होगी की उसमें रेल और सड़क दोनों प्रकार के यातायात चलेंगे।

## इन्हें भी देखें

* पीला सागर
* प्रशांत महासागर
* शानदोंग प्रायद्वीप

## सन्दर्भ